เมียเก่าเผย บูบู้ ยังไม่ติดต่อมา อาจจะรวบรวมคำพูดอยู่ (คลิป)
น้องก๊อต ลูกบูบู้ ยืนยันยังอยากเจอพ่อ หากเจอหน้าขอกอดและคุยด้วยสักครั้ง ขอโทษพ่อ ไม่คิดว่าเรื่องจะออกมาแบบนี้ ส่วนที่มีคนยื่นเงินมาขอช่วยเหลือเรื่องเรียน ทางแม่บอกขอพิจารณาก่อน และเรื่องที่คนมองว่า บูบู้ ใช้ของแบรนด์เนม แต่ไม่มีเงินให้ลูก น้องก๊อตบอกว่า เขาทำขึ้นมาเอง ก็เป็นสิทธิ์ของเขา กว่าเขาจะหามาได้ ตนเองเข้าใจ,จากกรณีที่มีเพจดัง แหม่มโพธิ์ดำ ได้โพสต์ข้อความแฉสามีของตลกชื่อดัง ซึ่งคาดว่าน่าจะหมายถึง บูบู้ กำธร โพธิ์น้ำคำ สามีของตลกสาว ตุ๊กกี้ สุดารัตน์ บุตรพรม หลังมีคนอินบ็อกซ์มาขอความช่วยเหลือ โดยบอกว่า ตนเองเป็นลูกของแฟนดาราตลกชื่อดัง และให้เงินเดือนละ 3,000 บาท พอผ่านตอนนี้อายุ 17 ปีก็ยังให้เงินเดือนละ 3,000 บาท เหมือนเดิม จนกลายเป็นประเด็นร้อนของสังคม ความคืบหน้าล่าสุด ได้มีโอกาสเจอน้องก๊อตและนางชนิษฐา คุณแม่ของน้องก๊อต ซึ่งทั้งคู่ก็ได้มาเปิดใจถึงเรื่องนี้ โดยน้องก๊อตยืนยันคำเดิมว่า ยังอยากเจอพ่อ และขอกอดพ่อสักครั้ง ตั้งแต่เกิดเรื่องยังไม่ได้คุยกัน บูบู้อาจจะรวบรวมคำพูดอยู่ เรื่องทั้งหมดคือน้องอยากติดต่อคุณพ่อ,ด้านน้องก๊อตเผยว่า ตนเองอยากได้เจอคุณพ่อสักครั้งหนึ่ง ไม่เคยติดต่อด้วยตัวเองเลย เพิ่งติดต่อเมื่อช่วงต้นปี เดือน ม.ค. คุยกันไม่น่าเกิน 6 ครั้ง ส่วนใหญ่จะคุยผ่านทางเฟซบุ๊ก ครั้งแรกที่คุยคือให้อวยพรวันเกิด ส่วนเรื่องที่รู้ว่าบูบู้เป็นพ่อ ก็ตอนที่ไปทำบัตรประชาชน คนที่เขาทำ รูปมันไม่ตรงกับพ่อคนปัจจุบันของเรา เลยมาถามแม่ว่าเกิดอะไรขึ้น เหตุที่แม่ไม่เคยบอก เพราะอยากเซฟความรู้สึกของเรา ตอนที่รู้ครั้งแรกไม่ได้รู้สึกตื่นเต้นอะไรมาก ก่อนหน้านี้ก็ไม่ได้สงสัยอะไร หลังพอทราบเรื่อง ก็กลับมาเสิร์ชชื่อพ่อในอินเทอร์เน็ต อยากรู้ว่าเป็นใคร ก็เสิร์ชเจอในอินเทอร์เน็ต แล้วก็ถามแม่ว่าเขาเป็นใคร ,รับน้อยใจส่วนหนึ่งที่พ่อมีงานในวงการ แต่ไม่ได้ดูแลเรา แต่ก็เข้าใจเพราะเขาสร้างมาด้วยตัวเอง ทำด้วยตัวเอง เราไม่ควรไปก้าวก่ายงานของเค้า ที่อยากจะติดต่อพ่อเพราะอยากคุยกับเขา คือไม่ได้ติดต่อเลย เพิ่งมาติดต่อตอนนี้ปีนี้ คือตอนอายุ 17 พอได้คุย ก็เข้าใจ พ่ออาจจะไม่ว่างเลยไม่ค่อยได้ตอบ แต่เขาอวยพรวันเกิดก็ดีใจแล้ว ตอนที่ทักไปครั้งแรกเราก็แนะนำตัวว่าเป็นใคร,ด้านนางชนิษฐา คุณแม่ของน้องก๊อต เผยว่าติดต่อตอนที่น้องชายตนเองได้เจอ ผจก.บูบู้ ที่ผ่านมาไม่เคยได้คุยโดยตรงเลย ส่วนเพิ่งได้ค่าใช้จ่ายเมื่อ 4 ปีที่แล้ว ผู้จัดการก็มาบอกว่าให้เท่านี้ เดือนเท่านี้ เงิน 3,000 ได้ทุกเดือน แต่ที่ขอเพิ่มไปก็ได้บ้างไม่ได้บ้าง ก่อนหน้าที่เขาเงียบหายไป เราก็ไม่รู้สึกเลย เพราะยังไหว ทุกคนต้องสร้างเนื้อสร้างตัว ทุกคนต้องมีฝัน,ที่เราออกมาวันนี้ คือเราไม่ได้อยากออกมานะ เราไม่อยากได้อะไร เราอยู่ในที่ของเรา กับสามีของเรา ครอบครัวใหม่ คือตอนนี้ลูกเขาต้องการอีกนิดนึง คืออยากสัมผัสกอด อยากเจอพ่อของเขา ถ้าบู้พร้อมเจอ เราก็จะเจอ พาลูกไป แต่จะอยู่ข้างหลัง ถ้าลูกอยากไปตรงไหน เราก็จะอยู่ตรงนั้น,ตัวน้องก๊อตเองที่อยากเจอไม่ได้มีอคติอะไร ไม่ได้เรียกร้องอะไร แค่อยากเจอ อยากกอดสักครั้ง อยากคุย ตอนนี้รู้สึกผิดมากกว่า ที่มีคนไปโจมตีเขา ไม่ได้อยากให้เป็นแบบนี้ กระแสที่เข้ามา มีทั้งบวกและลบ รู้สึกค่อนข้างรุนแรงต่อจิตใจ แต่ก็คิดว่ามีคนรักเรา ทุกคนมีสิทธิ์แสดงความคิดเห็น,นอกจากนี้คุณแม่ของน้องก๊อตบอกว่า ไม่จำเป็นต้องให้บูบู้มาแต่งงาน แล้วมาเปิดเผยตรงนี้ แต่พอน้องเขาต้องการตรงนี้ เราก็ต้องยืนอยู่ข้างหลัง ลูกมาเราก็ต้องมา พร้อมทั้งขอบคุณทางเพจแหม่มโพธิ์ดำที่ช่วยเหลือ ส่วนเรื่องข้อเสนอที่อยากจะช่วยเรื่องเรียน เรายังไม่ได้คุยกัน แต่ขอไปคุยกันก่อน,น้องก๊อตบอกไม่อยากให้ใครมาโจมตีพ่อมาก ส่วนเรื่องที่พ่อโดนโจมตีว่าแต่งงานหวือหวา ใช้ของแบรนด์เนม ใช้ของนอก อันนี้เป็นสิทธิ์ของเขา เขาทำธุรกิจมา เงินของเขา เขาก็มีสิทธิ์ใช้ มีสิทธิ์ทำตามที่เขาฝันมา ก็ยินดีด้วย สิ่งที่อยากบอกพ่อคือ ขอโทษที่ทำให้ออกมาในรูปแบบนี้ ไม่ได้อยากให้เป็นแบบนี้ แต่ยังยืนยันว่าอยากเจอพ่อ.
น้องก๊อต ลูกบูบู้ ยืนยันยังอยากเจอบูบู้ กำธร หากเจอหน้าขอกอดและคุยด้วยสักครั้ง ขอโทษพ่อ ไม่คิดว่าเรื่องจะออกมาแบบนี้ ส่วนที่มีคนยื่นเงินมาขอช่วยเหลือเรื่องเรียน ทางแม่บอกขอพิจารณาก่อน
บูบู้,บูบู้แฟนตุ๊กกี้,บูบู้ทิ้งลูก,ลูกบูบู้,ตุ๊กี้ บูบู้